钦定古今图书集成/明伦汇编/家范典/第029卷 > 朱子全书 > 《茅焦论》商辂
## 钦定古今图书集成/明伦汇编/家范典/第029卷 > 朱子全书 > 《茅焦论》商辂

嫪毐之乱，秦王迁太后于雍，客之谏而死者二十七
人。焦也后至，不畏《鼎镬》而力争之，于是秦王悟而迎
太后焉，复为母子如初。谈者以为颖考叔之锡类，不
是过也。噫、长信非母弟之亲，宣淫非溺爱之比，秦之
先王有知，太后不得入庄襄之庙矣，“不为楚也妻，是
不为政也母，虽誓之黄泉，老死雍里，亦不足以谢先”
王，而何焦之汲汲于谏也？《春秋》之义，绝不为亲，于文
姜则然，非仇母也，以父而仇之也。秦太后非庄襄之
仇乎？始皇恶得而母之？焦其未闻《春秋》之义耶？且曰：
“车裂假父，囊扑二弟。”此何人也，而父之弟之，其忍污
诸口吻哉？然则始皇何以悔而从之？焦之说曰：“秦方
以天下为事，而大王有迁母之名，恐”诸侯闻之而倍
秦。是始皇之乐从者，非为天性之亲也，欲帝业之速
成，而惧诸侯之合从也。然则焦之谏，固战国之奇士，
而亦颖考叔之罪人也。